New York: Predsjednik Mesić sudjelovao u summitu o globalnom zatopljavanju
Predsjednik Mesić vjeruje da je sada vrijeme za akciju po pitanju globalnog zatopljavanja
Glavni tajnik Ujedinjenih naroda Ban Ki-moon, guverner Californije Arnold Schwarzenegger i brojni stručnjaci pozvali su više od 80 svjetskih čelnika da poduzmu korake po pitanju globalnog zatopljavanja. Prvi čovjek svjetske organizacije sazvao je sastanak o klimatskim promjenama u sjedištu UN-a kako bi se intenzivirala dinamika pred klimatsku konferenciju zakazanu u prosincu u Baliju u Indoneziji. Tema tog skupa bit će sporazum koji bi naslijedio Protokol iz Kyota koji istječe 2012. godine. Na klimatskoj konferenciji u New Yorku govorio je i hrvatski predsjednik Stjepan Mesić. Predsjednik Mesić je prvog dana govorio na Glavnoj skupštini UN-a o globalnom zatopljavanju, a njegova je poruka bila vrlo slična poruci prvog čovjeka svjetske organizacije Ban Ki-moona. Poruka glasi: Nemamo više vremena za čekanje: Mesić: “ Ovdje u New Yorku u hrvatskoj ekipi poznato lice, Ivan Šimonović, negdašnji veleposlanik u UN-u, koji pomaže u lobiranju da Hrvatska postane nestalna članica Vijeća sigurnosti. Pitanje je bilo – koči li Europska unija izbor Hrvatske? Šimonović: U New Yorku je prvi dan UN-ove glavne skupštine na najvišoj razini protekao u znaku iranskog predsjednika Mahmouda Ahmadinejada, protiv kojeg su iranski imigranti žestoko prosvjedovali po ulicama. Kada već sve to spominjemo da kažemo da će se danas hrvatski predsjednik Stipe Mesić sresti s iranskim predsjednikom Ahmadinejadom. Za kraj – nekoliko blokova oko zgrade UN-a i oko velikih gradskih hotela sve je blokirano, pa su Njujorčani postali pravi taoci svjetske diplomacije. Za divno čudo i oni šalju – diplomatske poruke: Ova Njujorčanka kaže “Jest malo nepraktično, ali, ipak, sve je u redu!” Ni Njujorčani nisu što su nekad bili.